L'Ajuntament de Sagunt sol·licitarà els programes de contractació per a jòvens EMCUJU i EMPUJU
23 de maig 2019

![Imagen 1](/media/lqoksjzo/31_maqueta_miguel-chover-banderas-horizontal.jpg)

L'Ajuntament de Sagunt sol·licitarà, per tercer any consecutiu, els programes de contractació per a persones jovens qualificades per entitats locals. Este programa, que realitza Labora i en el qual l'Ajuntament de Sagunt participa aportant la quantitat de 200.000 €, s'engloba dins del Programa Operatiu de Garantia Juvenil i tracta d'estimular la inserció laboral dels majors de 16 anys, no ocupats ni integrats en els sistemes d'educació o formació. Els i les jovens seran contractats durant 12 mesos.

  

Per a Miguel Chover, regidor de Promoció Econòmica, “**la participació en este tipus de programa és una bona notícia perquè dóna continuïtat a una preocupació d'este equip govern per donar solucions a la població més jove que, estadísticament, és també la que estroba més barreres per a accedir al mercat laboral**”.

  

Com és tradicional, l'entitat local realitzarà un estudi de les necessitats tècniques i publicarà el perfil professional de la demanda de llocs de treball a sol·licitar. El perfil de llocs a ocupar varia i s'ajusta tant a persones jovens qualificades (Programa EMCUJU) com aquelles que no tinguen una qualificació concreta (Programa EMPUJU). En qualsevol cas, totes les persones que vulguen accedir a este procés selectiu hauran d'estar registrades tant en el fitxer del Sistema Nacional de Garantia Juvenil en l'àmbit territorial de la Comunitat Valenciana com inscrites en Labora (antic Servef)

  

Labora serà el que realitze l'oferta genèrica i seleccione les candidatures. La contractació serà a jornada completa i davall la modalitat del contracte en pràctiques. Aquelles persones que desitgen consultar més informació i inscriure's en el Sistema Nacional de Garantia Juvenil ho poden fer en el següent [enllaç​](http://www.sepe.es/contenidos/garantia_juvenil/index.html).

![](/media/1qsdj0jk/31_c_promocion.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-sol-licitarà-els-programes-de-contractació-per-a-jòvens-emcuju-i-empuju/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-sol-licitarà-els-programes-de-contractació-per-a-jòvens-emcuju-i-empuju/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-sol-licitarà-els-programes-de-contractació-per-a-jòvens-emcuju-i-empuju/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-sol-licitarà-els-programes-de-contractació-per-a-jòvens-emcuju-i-empuju/)